**Nacrt prijedloga**

 Na temelju članka 48. Zakona o predškolskom odgoju i obrazovanju ( „Narodne novine“ broj 10/97, 107/07 i 94/13), članka 42. Državnog pedagoškog standarda predškolskog odgoja i obrazovanja („Narodne novine“ broj 63/08 i 90/10) i članka 32. Statuta Općine Matulji („Službene novine Primorsko – goranske županije“ broj 26/09, 38/09, 8/13, 17/14, 29/14, 4/15 – pročišćeni tekst, 39/15 i 7/18) Općinsko vijeće Općine Matulji na sjednici održanoj dana \_\_\_\_\_\_\_\_\_2018. donosi

**ODLUKU**

**o učešću roditelja u cijeni smještaja djece u Dječjem vrtiću Matulji**

Članak 1.

 Ovom Odlukom utvrđuje se učešće roditelja u cijeni smještaja djece u Dječjem vrtiću Matulji.

Cijena smještaja djeteta u Dječjem vrtiću Matulji obuhvaća slijedeće vrste troškova:

 1. izdatke za radnike, i to: bruto plaće, naknade i materijalna prava radnika,

 2. prehranu djece,

 3. uvjete boravka djece, i to: materijalni izdaci, energija i komunalije, tekuće održavanje
 objekata i opreme, prijevoz djece,

 4. nabavu namještaja i opreme,

 5. nabavu sitnog materijala.

Članak 2.

Učešće roditelja u cijeni smještaja djeteta u Dječjem vrtiću Matulji utvrđuje se kako slijedi:

|  |  |  |
| --- | --- | --- |
| PROGRAM | UČEŠĆE RODITELJA OD 01.09.2018.NOVA CIJENA KOJU PLAĆA RODITELJ | EKOMONSKA CIJENA(u kunama) |
| Jaslice - cjelodnevni | 800,00 kn | 2.250,00 kn |
| Vrtić - cjelodnevni | 750,00 kn | 2.250,00 kn |
| Vrtić - poludnevni | 400,00 kn | 1.390,00 kn |

 Za posebne programe ranog učenja stranog jezika cijena boravka djece u Dječjem vrtiću Matulji uvećana je za 25% u odnosu na cijenu redovnog cjelodnevnog i poludnevnog programa.

Članak 3.

 Stupanjem na snagu ove Odluke prestaje važiti Odluka o utvrđivanju ekonomske cijene boravka djece u Dječjem vrtiću Matulji („Službene novine Primorsko – goranske županije“ broj 41/11)

Članak 4.

 Ova Odluka stupa na snagu osmog dana od dana objave u „Službenim novinama Primorsko-goranske županije“ a primjenjuje se od pedagoške godine 2018./2019.

KLASA: 011-01/17-01/0032

URBROJ:

Matulji, \_\_\_\_\_\_\_\_\_ 2018.

OPĆINSKO VIJEĆE OPĆINE MATULJI

Predsjednik

Darjan Buković, bacc. oec.